Ди усакIуэ пажэхэр ягъэлъапIэ
Хъыбар гуапэ
Урысей Федерацэм и лъэпкъыбзэхэмрэ лъэпкъ литературэхэмрэ дэIыгъыным и IуэхукIэ цIыхубэ зэкъуэтыныгъэмкIэ (лъэпкъ зэныбжьэгъугъэмкIэ) «Белые журавли России» дунейпсо фестивалым хыхьэу илъэс зыбжанэ хъуауэ къызэрагъэпэщ «Литературэхэм я парад» зэпеуэр.
«Белые журавли России» проектым и правленэм хэтхэм зэхалъхьэжащ зэпеуэм кърикIуахэр. Кавказым и федеральнэ хэгъэгухэм щыщу 2020 гъэм абы щытекIуахэр Урысейм и ТхакIуэхэм я зэгухьэныгъэм къыщагъэнэIуащ. Ди республикэм щыщу абы пашэ щыхъуащ усакIуэ, драматург, «Горянка» газетым и редактор нэхъыщхьэ Къаныкъуэ Заринэрэ усакIуэ Бещтокъуэ Хьэбасрэ. Зи цIэ къитIуахэм тыгъэ къыхуащIащ щIыхь дамыгъэхэр - «Белые журавли России» орденыр.
ТЕКIУЖЬ Заретэ.
